ગુલાલને પણ ખબર હતી કે નિખિલ ખોટું આશ્વાસન બંધાવી રહ્યો છે. આવા શાતિર દિમાગી સાયબર ક્રિમિનલ એકવાર છટકે પછી એમને પકડવા મુશ્કેલ હોય છે. નિખિલ કેન્સરથી સડી ગયેલા પગવાળા દર્દીને સોફ્રામાઈસિન લગાવીને બહુ જ જલદી સાજા થઈ જવાનું આશ્વાસન આપતો હોય એમ ગુલાલને સમજાવી રહ્યો હતો. ગુલાલે માત્ર માથું હલાવ્યું. એની અંદર અત્યારે ખળભળાટ મચી ગયો હતો. નિખિલ અને અંતરાની અંદર પણ એવી જ ઊથલપાથલ હતી. આ ભાર એકસામટો સહન કરવો મુશ્કેલ હતો. બધાં થોડી જ વારમાં છૂટાં પડ્યાં.